stanford-oval/wikipedia huggingface dataset:
Piraattipuolue (Ruotsi)
Toiminta

Piratpartietin verkkosivusto avattiin 1. tammikuuta 2006 puolueen perustamiseen vaadittavien allekirjoituksien keräämistä ja syyskuun valtiopäivävaaleihin valmistautumista varten. Vuorokauden kuluessa sähköisiä allekirjoituksia oli kertynyt yli puolueen perustamiseksi tarvitut 1 500 ja 36 tunnissa yli 4 500. Tällöin allekirjoitusten vastaanottaminen päätettiin lopettaa. Puolueen perustamiseksi vaaditaan kuitenkin allekirjoitus paperille ja vaadittava määrä kerättiin nopeasti.
Vuoden 2006 parlamenttivaaleissa Piratpartiet keräsi 34 918 ääntä eli 0,63 prosenttia kaikista äänistä. Tämä teki Piratpartietista Ruotsin kymmenenneksi suurimman puolueen, mutta äänimäärä ei riittänyt edustajan paikkaan. Joulukuussa 2006 perustettiin Piraattipuolueen nuorisojärjestö, Ung Pirat. Huhtikuussa vuonna 2009 The Pirate Bayn oikeudenkäynnin ensimmäisen päätöksen jälkeen jäsenmäärä kasvoi 13 000 henkilöllä.
Vuoden 2009 EU-vaaleissa Piratpartiet sai 215 000 ääntä eli 7,1 % annetuista äänistä ollen näin Ruotsin viidenneksi suosituin puolue. Piratpartietilla oli vaaleissa 20 ehdokasta. Ehdokkaista yksi, Christian Engström, tuli valituksi parlamenttiin. Kun Lissabonin sopimus ratifioitiin 1. joulukuuta 2009, Amelia Andersdotter tuli valituksi parlamenttiin. Kumpikaan ei kyennyt uusimaan paikkaansa 2014 vaaleissa, ja Piraattipuolue jäi ilman euroedustajia.
Elokuussa 2009 puolueen silloinen puoluejohtaja Falkvinge kertoi, että puolue aikoo asettaa ehdokkaita myös paikallistason vaaleissa. Tavoitteena oli herätellä äänestäjiä etenkin yksityisyydensuojakysymyksissä. Elokuussa tehdyn mielipidemittauksen mukaan puolueen suosio on laskenut selvästi kannatuksen ollessa nyt 2,9 prosenttia äänestäjistä.
Toukokuussa 2010 Piratpartiet rupesi ylläpitämään The Pirate Bay -sivuston palvelimia. Elokuussa 2010 puolue teki sopimuksen Wikileaksin ylläpitäjän Julian Assangen kanssa Wikileaksin palvelimien ylläpitämisestä Piratpartietin toimitiloissa. Sopimuksen tavoitteena on tarjota Wikileaksille parlamenttipuolueita koskeva suoja, mikäli Piratpartiet pääsee parlamenttiin tulevissa vaaleissa. Pitkän aikavälin tavoitteena on myös parantaa Ruotsin lainsäädäntöä, jotta Wikileaksin kaltaiset organisaatiot voivat toimia vapaammin.
Vuoden 2014 europarlamenttivaaleissa puolue menetti molemmat paikkansa.
Aiheesta muualla

Wikimedia Commonsissa on kuvia tai muita tiedostoja aiheesta .
Ruotsin piraattipuolueen virallinen sivusto (ruotsiksi)
Ylioppilaslehden 12/2006 artikkeli Piratpartietista
Project X

Project X tai Project-X voi tarkoittaa seuraavia asioita:
Elokuvat

Project X, vuoden 1968 elokuva
Project X, vuoden 2012 elokuva
Salainen projekti (engl. Project X), vuoden 1987 elokuva
Musiikki

Project X, yhtye
Videopelit

Project-X, vuoden 1992 videopeli
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Project X”, voi hakea sivunnimihaulla, laajalla sivunnimihaulla tai tekstihaulla.
Patškovka

| Patškovka Пачковка |
| --- | --- |
 Jokimaisema Patškovkan kylässä vuonna 1939
Maanosa:  Eurooppa
Maat:  Viro
Alue:  Pihkovan alue
Piiri:  Petserin piiri
Vesistöalue ja valuma-alueen tietoja
Päävesistöalue:  Narvanjoen vesistöalue
Valuma-alue:  Patškovkan valuma-alue
Pinta-ala:  82 km²  
Yhtyy:  Piusa jõgi (~32 km joensuusta )
Joen uoman kohteita
Alkulähde:  Petšorskoje Olohovo
 :  57.7006°N, 27.6609°E
Laskupaikka:  Piusa jõgi, Petseri
 :  57.8293°N, 27.6037°E
Taajamat:  Petseri
Mittaustietoja
Lähdekorkeus:  noin 130 m  mpy. 
Laskukorkeus:  42,5 m  mpy. 
Korkeusero:  88 m
Pituus:  19 km  
Kaltevuus:  4,6 m/km
Muuta
Patškovka (ven. Пачковка, vir. Patškovka jõgi, Patskovka jõgi) on Venäjällä Petserin piirissä virtaava 19 kilometriä pitkä Piusa jõen sivujoki.
Joen kulku

Patškovkan lähteen muodostavat Velikajan ja Piusa jõen vedenjakajalle kaivettujen turvetuotantoalueen johto-ojat, joka saavat nykyään vetensä laajan suoalueen Boloto Zavidenskij Mohin (ven. болото Завиденский Мох) luoteispuolelta. Oja ohittaa kylän Petšorskoje Olohovon (ven.  Печорское Олохово) sen alittaessa maantien A-212. Se kaartaa tämän jälkeen Kutšinskojen (ven. Кучинское) järven ohitse ja yhtyy tämän lasku-uomaan. Sekä järven lasku-uoma että suo-oja virtaavat maaston painaumassa, joka jatkuu koilliseen päin. Patškovka jatkaa kuitenkin pohjoiseen vielä syvempää painaumaa myöten. Se mutkittelee alussa voimakkaasti, mutta lähempänä Petseriä sen meanderointi pysyy kapeassa laaksossa. Joen ympäristössä on laajoja peltoaukeita, joiden pienet kuivatusojat yhtyvät pääuomaan. Kun joki saapuu Kozje Zagorjen (ven. Козье Загорье) kylään, on joki laskenut 56 metriin mpy. ja tekee nyt terävät edestakaiset mutkat. Sen jälkeen se saapuukin Petserin taajama-alueelle, missä siihen yhtyy vasemmalta Kamanetsin puro (ven. Каменец). Puro virtaa alajuoksullaan myös taajama-alueen läpi. Joki kiertää vastapäivään kaupungin keskustaa ja yhtyy Piusa jõgeen Kunitšina Gorassa (ven. Куничина Гора).
Valuma-alue, sivu-uomia ja järviä > Valuma-alue

Patškovkan valuma-alue jää kahden muun sivujoen, länsipuolella Pelska jõen ja itäpuolella Mitkovkan (ven. Митковка), valuma-alueiden väliin. Etelässä se rajoittuu Velikajan valuma-alueeseen. Velikajalla on sivujoki Kudeb, jonka pohjoisen sivuhaaran Vrudan valuma-alue ulottuu tänne. Valuma-alueen pinta-ala on 82 neliökilometriä.
Valuma-alue, sivu-uomia ja järviä > Sivu-uomia

Patškovkan sivu-uomia on vähän ja merkittäviä uomia on kaksi. Yläjuoksulla Patškovkaan yhtyy vasemmalta Kutšinskojen järvestä alkava laskuoja, jonka valuma-alueella sijaitsee pari muutakin järveä. Alempana Petserin taajama-alueella uomaan yhtyy taas vasemmalta Kamanetsin puro, jonka latva-alueet sijaitsevat seitsemän kilometrin päässä.
Valuma-alue, sivu-uomia ja järviä > Järviä

Joen pääuomassa sijaitsee juuri ennen Kamanetsin puron yhtymäkohtaa lampi, joka voi olla uomaansa padottu patolampi. Kutšinskojen (8 ha) lisäksi edellä mainitussa sivu-uomassa on Laberitsa (4 ha, ven. Лаберица), Troitskoje (4 ha, ven. Троицкое), Usovskoje (1 ha, ven. Усовское) ja Buravenskoje (4 ha, ven. Буравенское). Yhtyymäkohdan itäpuolella on vielä yksi lampi.
Luontoarvoja

Veden kemialliset ja biologiset tutkimukset kertovat vakuuttavasti, että joen vesi on pilaantunutta. Sitä ilmentää BOD-arvo, jonka mukaan veden organismit ja muut orgaaniset ainekset kuluttavat happea viisi milligrammaa litrassa vettä. Suurin joen saastuttaja lienee Petseri, jonka heikosti puhdistetut jätevedet lasketaan jokeen.
Historiaa

Joki virtaa historiallisella Setomaalla ja joen nimikin arvellaan juontuvan siltä ajalta. Sen slaavilainen nimi olisi peräisin tsuudilaisesta nimestä, joka olisi eräiden arvioiden mukaan tullut sanasta paatjas (vaalean keltainen) tai paeta.
Huomautuksia

1 2 3  Kohteen pituus, leveys ja ympäristön kasvillisuus, asutus ja nimistöä on tarkistettu tai mitattu Internetin Google-, Bing-, ACME- tai Yandex-karttapalvelusta käyttäen annettuja koordinaatteja.
1 2 3 4  Teksti on osittain käännös venäjänkielisestä artikkelista ru:Пачковка, jonka tiedot on vielä tarkistamatta muista lähteistä.
Käännös suomeksi
Pikku-Muolaa

| Pikku-Muolaa |
| --- | --- |
Kaupunki:  Forssa
Suuralue:  Keskustaajaman suuralue
Koordinaatit:  60°47.9′N, 023°37.4′E
Kaupunginosa nro:  13
Väkiluku:  167 (31.12.2011)
Pikku-Muolaa (myös Pikkumuolaa) on yksi Forssan kaupunginosista. Vuoden 2011 lopussa Pikkumuolaan tilastoalueella (kaupunginosassa) oli 167 asukasta. Pikku-Muolaa on maaseutumainen omakotitaloalue valtatie 2:n länsipuolella Viksbergiä vastapäätä.  Pikku-Muolaan nimi tulee siitä, että toisen maailmansodan jälkeen Forssaan sijoitettiin luovutetusta Karjalasta evakuoituja Muolaan asukkaita.
Aiheesta muualla

Kartta Forssan osa-alueista: Väestönlaskennan 2006 osa-alueet, Forssa (JPG)  24.1.2006. Hämeen liitto. Viitattu 9.4.2013.[vanhentunut linkki]
Forssan suuralueet ja kaupunginosat
| --- | --- |
Keskustaajaman suuralue:  Haudankorva • Järvenpää • Kaikula • Keskusta • Kivimäki • Korkeavaha • Kuhala • Kuusto • Lamminranta • Linikkala • Ojalanmäki • Paavola • Pikku-Muolaa • Pispanmäki • Talsoila • Vieremä
Parkkiaron suuralue:  Parkkiaro
Entisen Koijärven suuralue:  Kojo • Matku • Suonpää
Huomautus. Keskustaajaman ja Parkkiaron suuralueilla kaupunginosat on samaistettu vastaavien tilastoalueiden kanssa. Entisen Koijärven suuralueella ei ole kaupunginosia, mutta alue on kuitenkin jaettu kolmeen tilastoalueeseen.
Peer Steinbrück

| Peer Steinbrück |
| --- | --- |

Saksan valtiovarainministeri
 22. marraskuuta 2005 − 28. lokakuuta 2009  
Edeltäjä:  Hans Eichel
Seuraaja:  Wolfgang Schäuble
Henkilötiedot
Syntynyt: 10. tammikuuta 1947 (ikä 77) Hampuri, Länsi-Saksa (nykyään Saksa)
Tiedot
Puolue:  SPD
 Nimikirjoitus
Aiheesta muualla
www.peer-steinbrueck.de
Peer Steinbrück (10. tammikuuta 1947, Hampuri) on saksalainen sosiaalidemokraatti (SPD). Hän toimi Merkelin ensimmäisen hallituksen valtiovarainministerinä vuosina 2005–2009. Hän toimi myös SPD:n varapuheenjohtajana vuosina 2005–2009.
Vuosina 2002–2005 Steinbrück toimi Nordrhein-Westfalenin pääministerinä (Ministerpräsident). Häntä ei valittu tehtävään uudelleen kevään 2005 vaaleissa, vaan häntä seurasi CDU:n Jürgen Rüttgers. Vuoden 2013 liittopäivävaaleissa Steinbrück on SPD:n ehdokas liittokansleriksi.
Steinbrück on opiskellut kansantaloustiedettä ja yhteiskuntatieteitä Kielin yliopistossa.
Aiheesta muualla

Wikimedia Commonsissa on kuvia tai muita tiedostoja aiheesta .
Steinbrückin kotisivu
Peeter Põld

| Peeter Põld |
| --- | --- |
 Peeter Põld
opetusministeri
 24. helmikuuta 1918 – 28. marraskuuta 1918  
Edeltäjä:  –
Seuraaja:  Karl Luts
Kansanedustaja
Ryhmä/puolue:  Viron kansanpuolue
Henkilötiedot
Syntynyt: 12. heinäkuuta 1878 Puru, Virun piiri, Viron kuvernementti
Kuollut: 1. syyskuuta 1930 (52 vuotta) Tartto, Viro
Kansalaisuus:  virolainen
Tiedot
Puolue:  Viron kansanpuolue
Hallitus:  Viron väliaikainen hallitus
Peeter Siegfried Nikolaus Põld (12. heinäkuuta  1878 Puru, Virun piiri, Viron kuvernementti – 1. syyskuuta 1930 Tartto, Viro) oli virolainen pedagogi, koulunjohtaja ja poliitikko ja Viron kansanpuolueen (Eesti Rahvaerakond, ERE) jäsen. Hän oli Viron ensimmäinen opetusministeri. Tarton yliopiston kuraattorina (1918–1925) hän huolehti yliopiston opetuksen siirtymistä vironkieliseksi juuri itsenäistyneessä maassa.
Tartossa on Viron opetus-ja tiedeministeriön edessä Peeter Põldin muistomerkki
Aiheesta muualla

Peeter Põld, artikkeliarkisto, the European Library
| 0 | 1 | 2 |
| --- | --- | --- |
| Edeltäjä: – | Viron opetusministeri 24. helmikuuta 1918 – 28. marraskuuta 1918 | Seuraaja: Karl Luts |
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:
Käännös suomeksi
Pietro Sambi

Pietro Sambi (27. kesäkuuta 1938 – 27. heinäkuuta 2011) oli italialainen pappi, joka toimi Vatikaanin nuntiuksena Yhdysvaltoihin vuodesta 2005. Aikaisemmin hän oli nuntiuksena Burundiin, Indonesiaan, Kyprokselle ja Israeliin sekä delegaattina Jerusalemiin ja Palestiinaan.
Sambi vihittiin papiksi 14. maaliskuuta 1964 ja piispaksi 9. marraskuuta 1985. Hän oli Bellicastrumin titulaariarkkipiispa.
Aiheesta muualla

Catholic-hierarchy.org: Archbishop Pietro Sambi
Pekka Pantsu

Pekka Pantsu kuvassa oikealla ja hänen ampumansa 500 kg painanut karhu.
Pekka Pantsu (13. joulukuuta 1896 Sortavala – 27. helmikuuta 1984) oli suomalainen teurastamon johtaja ja eräkirjailija.
Pantsu kävi koulunsa Sortavalassa ja työskenteli ensimmäisen maailmansodan aikana Venäjällä muun muassa Pietarissa, Jekaterinburgissa ja Donetskissa. Pantsu matkusti vuonna 1917 Venäjän Kaukoitään, jossa hän harjoitti metsästystä ja kalastusta. Vuonna 1925 hän perusti kalastusyhtymän Kamtšatkan niemimaalle.
Pantsu palasi Suomeen vuonna 1930. Hän toimi vuoteen 1938 saakka Kiteen osuuskaupan  palveluksessa ja siirtyi sitten Savo-Karjalan Osuusteurastamon Sortavalan konttorin johtajaksi. Vuonna 1940 Pantsu perusti Varkauteen Savo-Karjalan Osuusteurastamon (myöhemmin Lihakunta), jonka johtajana hän työskenteli vuoteen 1961 saakka.
Pantsu kuvasi vaiheitaan Kaukoidässä muistiinpanoissaan ja kertomuksissaan, joista Martti Issakainen toimitti teoksen Kamtsatka, nuoren erämiehen muistoja (Weilin+Göös 1980).
Pikku-Matti maailmalla

| Pikku-Matti maailmalla |
| --- | --- |
 Elokuvan juliste.
Ohjaaja:  Edvin Laine
Käsikirjoittaja:  Toivo Kauppinen
Tuottaja:  T. J. Särkkä
Säveltäjä:  Heikki Aaltoila
Kuvaaja:  Felix Forsman Sulo Tammilehto
Leikkaaja:  Armas Vallasvuo
Lavastaja:  Jaakko Hurme
Pääosat:  Veli-Matti Ritva-Leena Ansa Ikonen Joel Rinne
Valmistustiedot
Valmistusmaa:  Suomi
Tuotantoyhtiö:  Suomen Filmiteollisuus SF Oy
Ensi-ilta:  1947
Kesto:  88 min
Alkuperäiskieli:  suomi
Aiheesta muualla
IMDb
Elonet
Infobox OKNimi-testi OK: 
Pikku-Matti maailmalla on Edvin Laineen ohjaama elokuva vuodelta 1947.
Lapsitähti Veli-Matti esittää kaupunkiin karkuteille lähtevää poikaa, joka tutustuu veitsenteroittajaksi ryhtyneeseen taiteilijaan. Äiti löytyy tällä matkalla, kun avuksi tulee kasvattitätiään paennut itkevä tyttö.
Elokuvaa on luonnehdittu paatokselliseksi alkoholin kiroista varoittelevaksi saarnaksi. Sitä rahoitti ja sen hyväksyi Oy Alkoholiliike Ab:n elokuvatoimikunta.
Näyttelijät

| 0 | 1 | 2 |
| --- | --- | --- |
|  Veli-Matti  | … |  Matti Kivinen   |
|  Ritva-Leena  | … |  Salme   |
|  Ansa Ikonen  | … |  Kerttu Kivinen   |
|  Joel Rinne  | … |  Taneli Parma eli Tenu-Taneli   |
|  Siiri Angerkoski  | … |  Olga Rantanen   |
|  Väinö Luutonen  | … |  Renki-Kustaa   |
|  Elna Hellman  | … |  Eedla   |
|  Wilho Ilmari  | … |  ”Professori”   |
|  Kerstin Nylander  | … |  alkoholistiparantolan johtajatar   |
|  Jalmari Rinne  | … |  Eemeli   |
|  Saimi Vuolle  | … |  emäntä hautajaisissa   |
|  Aarne Laine  | … |  Ville   |
|  Laina Hirvipohja  | … |  mummo   |
|  Otto Noro  | … |  Kalle, mies yömajassa   |
|  Edvin Kajanne  | … |  isäntä   |
|  Matti Aulos  | … |  hautajaisvieras   |
|  Hilma Salo  | … |  emäntä hautajaisissa   |
|  Kaarlo Saarnio  | … |  hautajaisvieras   |
|  Anni Rönkkö  | … |  emäntä lippuluukulla   |
|  Varma Lahtinen  | … |  rahtilaivan emännöitsijä   |
|  Veikko Linna  | … |  junailija / kapteeni   |
|  Anton Soini  | … |  hautajaisvieras   |
|  Tarmo Manni  | … |  mies junassa   |
|  Vilho Ruuskanen  | … |  Iivari, sälli   |
|  Hannes Veivo  | … |  Tanelin tuttava   |
|  Arvo Lehesmaa  | … |  komisario   |
|  Tommi Rinne  | … |  poliisi   |
|  Joel Asikainen  | … |  työmies   |
|  Alf Salin  | … |  osoitetoimiston virkailija   |
|  Matti Oravisto  | … |  poliisi   |
|  Toivo Lahti  | … |  merimies   |
|  Uljas Kandolin  | … |  merimies   |
|  Enni Rekola  | … |  naishuoltotarkkaaja   |
|  Ida Salmi  | … |  naishuoltotarkkaaja   |
Project X (vuoden 2012 elokuva)

| Project X |
| --- | --- |

Ohjaaja:  Nima Nourizadeh
Käsikirjoittaja:  Michael Bacall
Perustuu:  Michael Bacallin tarinaan
Tuottaja:  Todd Phillips
Kuvaaja:  Ken Seng
Leikkaaja:  Jeff Groth
Pääosat:  Thomas Mann Oliver Cooper Jonathan Daniel Brown
Valmistustiedot
Valmistusmaa:  Yhdysvallat
Tuotantoyhtiö:  Silver Pictures Green Hat Films
Levittäjä:  Warner Bros. InterCom Netflix
Ensi-ilta:   2. maaliskuuta 2012    20. huhtikuuta 2012
Kesto:  88 minuuttia
Alkuperäiskieli:  englanti
Budjetti:  12 miljoonaa USD
Tuotto:  102,7 miljoonaa USD
Aiheesta muualla
IMDb 
Elonet
AllMovie
Infobox OKNimi-testi OK: 
Project X on yhdysvaltalainen komediaelokuva vuodelta 2012, jonka on ohjannut Nima Nourizadeh ja käsikirjoittanut Michael Bacall ja Matt Drake. Elokuva perustuu Bacellin tarinaan. Todd Phillips oli elokuvan tuottaja. Project X kertoo kolmesta ystävästä nimeltä Thomas (Thomas Mann), Costa (Oliver Cooper) ja J.B. (Jonathan Daniel Brown), jotka päättävät saada mainetta pitämällä Thomasille suuret 17-vuotissyntymäpäiväjuhlat. Juhlat kuitenkin karkaavat käsistä.
Roolit

Thomas Mann – Thomas Kub
Oliver Cooper – Costa
Jonathan Daniel Brown – J.B.
Dax Flame – Dax
Kirby Bliss Blanton – Kirby
Brady Hender ja Nick Nervies – Everett ja Tyler
Alexis Knapp – Alexis
Soundtrack

Elokuvan virallisen soundtrackin julkaisi WatchTower Music 28. helmikuuta 2012.
| Project X (Original Motion Picture Soundtrack) |
| --- | --- | --- | --- | --- | --- | --- | --- | --- | --- |
| Nro | Nimi | Artisti | Kesto |  |  |  |  |  |  |
| 1. | Trouble on My Mind | Pusha T (feat. Tyler, the Creator) | 2.04 |  |  |  |  |  |  |
| 2. | Bitch Betta Have My Money | AMG | 3.16 |  |  |  |  |  |  |
| 3. | Tipsy (Club Mix) | J-Kwon | 4.03 |  |  |  |  |  |  |
| 4. | Candy | Far East Movement (feat. Pitbull) | 3.58 |  |  |  |  |  |  |
| 5. | Ray Ban Vision | A-Trak | 3.35 |  |  |  |  |  |  |
| 6. | Le Disko (Boys Noize Fire Mix) | Shiny Toy Guns | 5.55 |  |  |  |  |  |  |
| 7. | Nasty | Nas | 3.04 |  |  |  |  |  |  |
| 8. | Pursuit of Happiness (Steve Aoki Remix) | Kid Cudi | 6.13 |  |  |  |  |  |  |
| 9. | Heads Will Roll (A-Trak Remix) | Yeah Yeah Yeahs | 6.23 |  |  |  |  |  |  |
| 10. | Pretty Girls (Benny Benassi remix) | Wale | 4.13 |  |  |  |  |  |  |
| 11. | The Next Episode | Dr. Dre ja Snoop Dogg | 2.42 |  |  |  |  |  |  |
| 12. | Fight Music | D12 | 4.21 |  |  |  |  |  |  |
| 13. | Wild Boy (Ricky Luna Remix) | Machine Gun Kelly | 4.08 |  |  |  |  |  |  |
|  |  |  | 53.55 |  |  |  |  |  |  |
Arvioita

Turun Sanomien Päivi Valotien mielestä alapäävitsejä ja vähäpukeisia tyttöjä tarjoileva Project X on näennäisen ronski keskenkasvuisten kohelluskomedia, johon haetaan autenttisuuden tuntua heiluvalla ja suttuisella videokuvalla. ”Sanomaltaan varsin kyseenalaisessa elokuvassa viis veisataan vahingoista tai edes päähenkilöiden henkisestä kasvusta, kun kerran keskusnelikko pääsee tavoitteeseensa nousta high schoolinsa epäsuosituista luusereista koulun kovistenkin ihailemiksi bilehirmuiksi.”
Pietro Rovelli

Pietro Rovelli (6. helmikuuta 1793 Bergamo – 8. syyskuuta 1838 Bergamo) oli italialainen säveltäjä ja viulisti.
Rovelli syntyi viulisti Alessandro Rovellin ja Giulia Paghinin perheeseen. Hän sai varhaisimman musiikkikasvatuksen isältään ja isoisältään, viulisti Giovanni Battista Rovellilta. Hänen veljensä Giuseppe oli sellisti. Pietro Rovelli piti 13-vuotiaana konsertteja Pohjois-Italian ja Sveitsin kaupungeissa. Hän pääsi opiskelemaan Pariisin konservatorioon. Vuonna 1811 hän lähti isänsä kanssa lyhyeksi ajaksi Weimariin. Vuonna 1812 Rovelli palasi Pariisiin, jossa hän opiskeli vuoden Rodolphe Kreutzerin johdolla. Rovellista oli jo tullut tunnettu viulisti. Hän lähti konserttikiertueelle, jonka aikana esiintyi Berliinissä, Wienissä ja Münchenissä. 1810-luvun jälkipuoliskolla Rovelli työskenteli hoviorkesterin konserttimestarina Münchenissä. Hän opetti samalla Bernhard Moliqueta ja Thomas Täglichsbeckiä. Rovelli esiintyi usein Wienissä. Hän tapasi siellä pianisti Micheline Försterin, joka oli Emanuel Aloys Försterin tytär. Pariskunta avioitui ja sai yhdessä kahdeksan lasta. Näistä Costanza oli laulaja ja Emanuele viulisti.
Rovelli palasi Bergamoon vuonna 1819. Hän työskenteli siellä Sociale- ja Riccardi-teatterien orkesterinjohtajana. Lisäksi hän oli maestro di cappella Santa Maria Maggioren kirkossa ja opetti Simon Mayrin johtamassa musiikki-instituutissa. Samanaikaisesti Rovelli jatkoi konsertoimista. Vuodesta 1827 hän johti Bergamon Accademia filarmonicaa. Rovelli kärsi kuitenkin terveysongelmista ja joutui vähentämään toimintojaan ennen jäämistään eläkkeelle. Hänen kuoltuaan perhe joutui taloudelliseen ahdinkoon ja Rovellin leski myi hänen Guarneri del Gesù -viulunsa Niccolò Paganinille.
Rovellia pidettiin yhtenä 1800-luvun alkupuoliskon suurimmista viuluvirtuooseista Euroopassa. Hänen teostensa joukossa ovat Variazioni viululle ja orkesterille sekä kaksi viulukonserttoa, joista toinen on keskeneräinen. Rovelli sävelsi viululle myös kapriiseja, jotka pysyivät pitkään pedagogisessa käytössä.
Aiheesta muualla

IMSLP: nuotteja
Pietro Piller Cottrer

| Pietro Piller Cottrer |
| --- | --- |
 Piller Cottrer Torinon Olympialaisissa 2006
Henkilötiedot
Syntynyt: 20. joulukuuta 1974 (ikä 49) Pieve di Cadore, Italia
Kansalaisuus:   Italia
Uran tiedot
Pituus:  180 cm
Seura:  C.S. Carabinieri
Laji:  maastohiihto 
Maailmancup
Kaudet:  1994–2013
| Mitalit> Maa:   Italia.Miesten maastohiihto. Olympialaiset  | Mitalit> Maa:   Italia.Miesten maastohiihto. Olympialaiset  | Mitalit> Maa:   Italia.Miesten maastohiihto. Olympialaiset  | Maa:   Italia> Miesten maastohiihto. |
| --- | --- | --- | --- |
|  Kultaa | Torino 2006 | 4 × 10 km |  |
|  Hopeaa | Salt Lake City 2002 | 4 × 10 km |  |
|  Hopeaa | Vancouver 2010 | 15 km (v) |  |
|  Pronssia | Torino 2006 | yhdistelmäkilpailu |  |
| MM-kilpailut  | MM-kilpailut  | MM-kilpailut  |  |
|  Kultaa | Oberstdorf 2005 | 15 km (v) |  |
|  Pronssia | Trondheim 1997 | 4 × 10 km |  |
|  Pronssia | Sapporo 2007 | yhdistelmäkilpailu |  |
Pietro Piller Cottrer (s. 20. joulukuuta 1974 Pieve di Cadore, Italia) on italialainen uransa päättänyt maastohiihtäjä.
Piller Cottrerin merkittävimmät henkilökohtaiset saavutukset ovat 15 kilometrin vapaan kilpailun maailmanmestaruus Oberstdorfista 2005 sekä olympiahopea Vancouverista 2010 ja takaa-ajokilpailun pronssi Torinon olympialaisista 2006 sekä MM-kisoista 2007. Viestistä Piller Cottrerilla on Italian joukkueessa olympiakulta 2006 Torinon olympialaisista, hopeaa Salt Lake Cityn olympialaisista ja pronssia Trondheimin MM-hiihdoista 1997.
Maailmancupissa Piller Cottrerilla on viisi voittoa ja yhteensä 20 palkintopallisijoitusta. Maailmancupin kokonaispisteissä hän on sijoittunut kolmanneksi kaudella 2007–2008, neljänneksi kaudella 2000–2001 ja viidenneksi kaudella 2008–2009. Normaalimatkojen cupin hän voitti kaudella 2008–2009 ja oli toinen 2007–2008.
Piller Cottrer lopetti kilpailu-uransa vuonna 2013.
Aiheesta muualla

Virallinen kotisivu (Arkistoitu – Internet Archive)
Petrus Plancius

| Petrus Plancius |
| --- | --- |

Henkilötiedot
Syntynyt: 1552 Dranouter, Länsi-Flanderi
Kuollut: 15. toukokuuta 1622 Amsterdam, Yhdistyneet provinssit
Koulutus ja ura
Tutkimusalue:  Teologia
   
Aiheesta muualla
de.wikisource.org/wiki/ADB:Plancius,_Peter ja nl.wikipedia.org/wiki/Petrus_Plancius
Petrus Plancius (holl. Pieter Platevoet; 1552 Dranouter, Länsi-Flanderi – 15. toukokuuta 1622 Amsterdam, Yhdistyneet provinssit) oli alankomaalainen kartografi, tähtitieteilijä ja kalvinistinen teologi. Plancius oli Alankomaiden ensimmäisten Aasiaan suuntautuneiden retkien tärkeimmistä taustavoimista. Hän myös nimesi löytämiään eteläisen pallonpuoliskon tähdistöjä.